

2023

UKIUQ TAMAAT UNNIUDJI

AULADJUTIQHANUT AKITUTILAANGINNUT IHIVRIUNGNINGA KATIMAJIIT

NUNAVUNMI

**AULADJUTIQHANUT AKITUTILAANGINNUT IHIVRIUNGNINGA KATIMAJIIT**

**NUNAVUNMI**

**UKIUQ TAMAAT UNNIUDJI**

**Nungunianun ukiup Ubluiqtirvia 31, 2023**

Maligaliuqtinut Maligaliurvingmi Nunavunmut:

Quviahuutigijara tunihijaami Ukiuq Tamaat Unniudji Auladjutiqhanut Akittuutilaanggit Ihivriungninga Katimajiita Nunavunmut ukiugannut nunggunianut Ubluiqtirvia 31, 2023.

***Hivuliqpaaq Atiliuqtaujuq umanga:***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nan’ngarijaujuq PJ Akeeagok, Hivuliqti

Minista munarijaqaqtuq Auladjutinut

Akitutilaanginnut Ihivriungnikkut Katimajiita

Ubluirvia 7, 2023

Nan'ngarijaujuq PJ Akeeagok, Hivuliqti

Minista munarijaqaqtuq

Auladjutiqhanut Akitutilaanginnut Ihivriungnikkut Katimajiita

Nunavunmi

Halu Hivuliqti,

Nan’ngarijara tunihijaami Ukiuq Tamaat Unniudjutaa Auladjutiqhanut Akittuutilaangginnut Ihivriungnikkut Katimajiita Nunavunmut nunggunianut ukiunga Ubluiqtirvia 31, 2023.

Pittiarnikkun tunijaujuq,



Graham Lock

Ikhivautaukaffuktitauhimajuq, Auladjutiqhanut Akittuutilaangginnut Ihivriungninga Katimajiitani

Nunavunmut

**Auladjutiqhanut Akittuutilaangginnut Ihivriungninga Katimajiita Nunavunmut**

1. **PITQUJAUNIA**

*Auladjutiqhanut Akittuutilaanggit Ihivriungninga Katimajiita Maligaa,* piliurhimajuq upin’ngaqhami 2001 mi, ihuaqhaqtaupluni aujami 2010, tunihipluni hakugingniqhainnut Auladjutiqhanut Akittuutilaangginnut Ihivriungninga Katimajiita Nunavunmut (URRC) tunijaamingnik uqaudjinirmik ministanut ihumagitigiplugu akittuutilaanggit taaksiuliqidjutinutlu atukkiqtauluni piliurninganut auladjutiqhanut aadlanilu ihumagijaujunik piumajainnik pitqujaujuqlu Ministamin munarijaqaqtuq URRC kunnut (Ihivriuqtiit Katimajiita).

Ataani Maligaa, tikkuaqtaunia auladjutiqhanut naunaiqhimajuq imaa *auladjuti ilaujuqluunniit humi auladjutiqhanut tikkuaqtauhimajumun maliguagutini:*

Imaalu, auladjuti kitumiliqaaq tunihijunut hunavalurnik kivraqtuinikkutlu inungnut:

1. *kuapuraisinggajuq nanminirijaupluni munarijaujuqluunnit Nunavut Kavamainni, Maligatigutlu pidjutaugumi maligaliqidjutinut maliguaraqhamikluunniit piliurhimajumi ataani titiraqhimajumi 20(1)(a):*
2. *havagviujuq titiqqiviujuqluunnit havagvia Nunavut Kavamanga haffumatigun Maligaq pidjutikpat maligaliqinikkut maliguaraqhatigunluunniit piliurhimajumik ataani titiraqhimajuq 20(1)(a):*
3. *inuk, timiqutiujuq naunaiqhimanggittuq talvani titiraqhimajumi (a) (b) miluunniit talvuuna Maligaq pidjutipluni maligaliqidjutikkut maliguagutikkutluunniit piliurhimajumi ataani titiraqhimajumi 20(1)(a).*

Qulliq Auladjutiqhanut Kuapuraisinga, imaalu, naunaittuqlu Nunavut Pauwaktuutikkut Kuapuraisinga, Kituni Auladjutiqhanut ihumaginiaqtaut URRC kunnut talvuuna *Auladjutiqhanut Akittuutilaanggit Ihivriungninga Katimajiita Maligaannut.*

1. **PIDJUTAA**

Pidjutaa Ihivriuninga Katimajiita titiraqhimajuq Ilangani 7 URRC Maligaanni:

*Pidjutait Ihivriungnirmun Katimajiita imaa pijuqhat:*

*(a) uqautilugu munarijaqaqtuq Minista kituni auladjutiqhanut ihumagijaujuq ihuigijaujuq akittuutilaanggitigun taaksiuliqidjutinutlu maliqhugu Ilangani 11 min 18 mun.*

*(b) uqautilugu munarijaqaqtuq Minista auladjutiqhamun talvalluarmin kituni auladjutiqhanut ihumagijaudjutigilu apikkuutinik taamna munarijaqaqtuq Minista ihumagiggumi ihumagijaujunut akittuutilaangginnik, taaksiuliqidjutinut, akittuutilaangginnutlu havauhiit,*

*(c) uqautilugu munarijaqaqtuq Minista qujaginnak auladjutiqhanut ihumagijaujut ilaudjutilginnut auladjutiqhamut ihumagijaujuq talvamit munarijaqaqtuq Minista uqaudjautainnut Aulapkaijait Katimajiita,*

*(d) uqautilugu Minista ihumaalutigijaujunik hunavalungnik ilaudjutilgit atukkiutinginnut pidjutinginnut hunavalungnik kivraqtuinirmunlu pijut talvunnga Ministamit pitqujaanun Aulapkaijinut Katimajiita,*

*(e) uqautilugu Minista munarijaqaqtuq Qulliq Auladjutiqhanut Kuapuraisinga, ihumagiplugu uuktuutit an’ngigutiqhamik an’ngijunut akitujunut havaaqhat ataani* Ilangani 18.1 *talvani Qulliq Auladjutiqhanut Kuapuraisinga Maligaa.*

1. **TIMIQUTIUJUQ**

Ihivriuqtiit Katimajiita piqaqtuq talimanik ilaujunik tikkuaqtauplutik ilaujaamingnik pinggahuni ukiuni. Minista munarijaqaqtuq URRC tikkuangnikkut ilaujuqhanik Ihivriuqtiqhanik Katimajiimi tikkuaqhunilu atauhirmik ilaujumik Ihivriuqtiinni Katimajiita ikhivautaqhamik atauhirmiklu ilaujuq tugliujuqhamik-ikhivautalirmun.

Talvanga Ubluiqtirvia 31, 2023, ilaujut URRC kunni hapkuan’ngujut:

Inuqanggittuq Ikhivautalik

Graham Lock Ikhivautaliup-tuglia

Robbin Sinclaire Ilaujuq

Nadia Ciccone Ilaujuq

Bill Williams Ilaujuq

Tikkuaqtaunia Nadia Ciccone nunguttuq. Robbin Sinclaire, Bill Williams lu tikkuaqtauhimadjutait nungguniaqtut Iidjirurvia 2024.

Titiraqhimajumi ilangani 3 (6) URRC Maligaanni, ilaujut Ihivriuqtiinni Katimajiitani pihimaniaqtait ilaudjutaita talvamit kihiani tikkuaqtauffaagumik, nutaaqluunniit ilaujuqhaq tikkuaqtauqpat.

Qinihianirmik Ilaujuqhanik 2023 mi

Minista munarijaqaqtuq URRC kunnut tujuutiujuq titirangmik tamainnut MLA kunnut katimaqatigiplugitlu. Talvuuna, URRC kut tunijaujut qaffinik havakpakhimajainnik titiqqanik, amigaitqiaguplutik Inuinnauplutik Nunavut An’ngirutaatanit. 2024 mi, Katimajiita takuniaqtut malruungnik nutaanik ilaujuqhanik tikkuaqtauhimajut himmauhiqhainnik nunggutaujut ilaudjutaita inuqanggittunilu.

Katimajiullaktut

Munarijaqaqtuq Minista URRC kunnut, piumaniatigut katimajiita, tikkuangginnariaqaqtut, ilaujunut tikkuaqtauhimajut ataani Ilagani 3 (1) URRC kut Maligaani, amigaitqijaulimaittuq malruungnit ilaukaffuktuqhanik Ihivriuqtiit Katimajiinni pidjutikpat kitumik ihumagilluaqtauhimajumik hivungani Ihivriuqtiit Katimajiita uqagijauttaagungnaqhijaitlu ilaudjutainnut havaaqhaitlu ilaukaffuqhimajunut. Ilaukaffuqhimajut ilaujut pijariaqhaqanggittut uvani maniliqinirmun ukiugani.

Atanngujalluaq

Ataani Ilangani 3 (9), Ihivriuqtiit Katimajiit tikkuaqtaaqtut aulapkaijiqhamik ihuaqhaqtaaqtaillu hivitunikhait hulidjutikhaillu tikkuaqtaunirmi. Havaktakhait atanngujalluap ataani ittut Ilangani 3 (10), aulapkaiji piniaqtuq (a) tutquumajakhainnik qanuriliurutainik tamainik Ihivriuqtiit Katimajiita tiguhimakutiklu tamainik Ihivriuqtiit Katimajiitap tutquumajainik titirautainiklu; unalu (b) havaklutiklu havaqujainik allanik Ihivriuqtiit Katimajiitanit.

Qaujihaijit

Titiraqhimajumi Ilaganii 8 (1) (b) taffumani URRC kut Maligat, uvani 2018, URRC kut ilauliqtut angiqatigiplugit Alberta Utilities Commission ihivriuqhidjutikhainik imaalu piliurutikhainiklu ikajuutikhanik pidjutiqaqtunik URRC kunnut. Ukua Alberta Utilities Commission tikkuaqtaat Mr. Wade Vienneau tunihijukhaq ikajuutikhanik tamainun uuktuutinun pijaujunun.

1. **MANIIT AVATQULIMAIDJUTIQAQTUT**

2023 mi, Katimajiita aulapkainikkut ihuarhainirmiklu maniit avatqulimaidjutiqaqtut imaa ittuq $341,000.

|  |  |  |
| --- | --- | --- |
| NAUNAIJAUTIGIJAUJUT QARITAUJAKKUT TUTQUUHIMAJUT MANILIQIDJUTIT | | 2023-2024 Nalautiqhimayuni |
| **MUNARILUGU HUNAVALUK** | |  |
|  |  |  |
| 100 Havaqhimmaaqtunut Akiliuhianggit | | 218,000 |
| 1010 Havangnaitillugu Havaktut | |  |
| 110 Havakaffuktitaujut Akiliuhianggit | | 52,000 |
| 1110 Havangnaitillugu Havaktut | |  |
| 120 Havaktit Ikajuutait | |  |
| **100 Akiliuhiagutikhanut Ikajuutinutlu** | | **270,000** |
| 130 Maningnik Aittuuhiat | |  |
| 160 Maningnik Aittuuhiat (GIK) | |  |
| 190 Maningnik Aittuuhiat (BLF) | |  |
| 220 Atauhiaginnarmik Ikajuutit (OTC) | |  |
| 250 Aulahimmaaqtut Ikajuutiqhat (OGC) | |  |
| 280 Ikajuutit aittuqhimajut (CIK) | |  |
| **130 Aittuutit Ikajuutillu** | | **-** |
| 310 Tingmidjutiqhanut In’ngilradjutiqhanutlu | | 20,000 |
| 320 Tamajat Tamajavalaquitlu | | 2,000 |
| Niuviktauhimajut kivgaqtuutinun | | 5,000 |
| 340 Auladjutiqhanut | | - |
| 350 Kantulaagutinut Kivgaqtuutit | | 30,000 |
| 360 Akiligakhanut Akiliutinunlu | | 10,000 |
| 370 Aadlat Akiliqtaujukhat | |  |
| 380 Takunnaqtut Piqutit | | 5,000 |
| 390 Qaritaujat Tamajait Qaritaujaliqidjutitlu | | 3,000 |
| **310 Aadlat Akiliqtaujukhat** | | **75,000** |
|  |  |  |
| **ATTAUTIMUN O & MD** | | **345,000** |

1. **NAITTUMIK 2023 PITQUJAUJUT:**

Hapkua pitqujaujut havaktauhimajut pittiaqhugit akiit mikhaagun hapkua uuktuutit:

Ataani Ilagani 13. (1) uvani Maligarmi titiraqhimajut: Ihivriuqtiit Katimajiit, unniutijukhat munarijaqaqtumun Ministamun pitqujaujumut imaa:

1. ayurnauningit uuktuutigijaujumun akiqhamun taaksiuliqidjutinutlu pipkaqtitaujuqhat,
2. ajurnaut uuktuutigijaujumun akiqhamun taaksiuliqidjutinutlu pipkaqtaujuqhaungittuq, imaaluunniit
3. aadlamik akiqhamik taaksiuliqidjutinutluunniit Ihivriuqtaunirmun Katimajiitanit pijaujuqhaq.

Unniudji 2023-01 Auladjutiqhanut Naunaitkutinggit Ihuaqhaqtaujuqhamik Uuktuuti.

* Malikhugit ukuat qulaani, URRC kut pitquijut imaatut:

**Auladjutiqhanut Naunaitkutinggit Pivinga ihuaqhaqtaujuqhat**

* QEC kut ihuaqhilugit T&C nga amigaiqjuummiriami inuup akiliqtuijuq auladjutiqhaminun kiqliqaqluni 10 kW talvunga 15 kW.
* QEC kut ihuaqhilugit T&C nga amigaiqjuummiriami hailihimaluni NMP nga atauhirmi malruungnut nunallaami atukkiqvinggit atuni nunallaajumi
* QEC kut ihuaqhaqtaqhait T&C ngat piiqtauluni ihuaqhaffangnikkut ublua ihumagidjutaatigut pauwaktuutiqpallaangnikkut ganurainikkut taaffumani 2022/23 maniliqinirmun ukiuginnaagginnaani.
* QEC kut ihumagijaat aadlanguqtiqlugu ihuarhaiffaarnikkut ublua uvunga Ubluiqtirvia/Ubluqtuhinia 31 pitqujauhimajuq niuviqpaktunin.
* QEC kut pitqujaulutik atuquplugit naunaiqhitiqhamik unniutinikkutlu utiruqhatigun maniktagutinggitait pusantigun an’nggiqtauhimajuq utirutiqhamik, talvalluamin an’ngiqhimajumik utigutiqhamik piqaqtuqhautigun.

**Pitqujaujut**

* QEC-kut pitqujauniaqtut ihuaqhailutik mikijumik RCC-kut naunaitkutainik ihuaqhaqhimajunik akiliqtakhanik. Uvani 2022/23 Tamainnunt Akitutilaanginnut Ilihaqtut (GRA), URRC-kut pitquijut QEC-kut nuutlutik atauhirmik pingahuanik hivitunikhaanut RCC-kunut pittiarnikkut pijumajaujunik akiliqtuijunutlu akiliqtakhanut. URRC-kut pitquiffaaqujauffaaqujauluni tujuriami uukturutimik (GRA Phase 2, akitutilaanginnik) qilamik aullaqtiriami hapkuat pijariaqaqtut aallanguqtirutinik. URRC-kut ihumagijaat taamna pitqujaujuq ihuaqhaqtauhimadjut qilamik iniktihainnaktaaqtuq QEC kut piqangmagit naunaijautit hailihimajut talvani 2022.23 GRA ngani QEC kutlu kiudjutit naunaijautinut piumaniit talvani havauhiinni.
* QEC kut pitqujaujut tunihinirmik aadlanik naunaijautiqhanik atuinnaktumik kivraqtuutigun ilaudjutilgit atajumik NMP havaanggit pinahuaqtumi GRA NM luunniit uuktuutaa.

Uniudjut 2023-02 hapkununga Uuktuutainun Qulliq Auladjutiqhanut Kuapuraisinga An’ngirunmik Urhuqjuat Akiqhainnut Qitiqqautijuq 1 min, 2023 talvunamut Apitilirvik 30, 2023 mun.

* Malikhugit ukuat qulaani, URRC kut pitquijut imaatut:
* URRC kut pitquiyut tamna uqhuqjuatigut akikhanun 7.33 sianst atauhirmun kWh angiqtauluni hapkununga QEC kunun, atuqtumut Qitiqqautiyuq 1, 2023 hamunga Apitilirvik 30, 2023.

**KANATIAN KATIMAJIITA ILAUJUNUT INUNGNUT AULADJUTIQHAMUT KATIMAJIITA (CAMPUT) ILIHANGNIRMUNLU**

Kanatamiutat Katimajiit Ilaujut Uumaqutikkut Ihuarhaijiit Qablunaatitut Naittumik (CAMPUT) Kanadap Auladjutinun ukualu Pauwakkut Aullapkaijit. Inmikkut-ikajuqtut, maniliungitut katimajiit Kanadami, aviktungniini, aviktuqhimajunilu aulapkaijit katimajiit katimaqjuaqtillu. Hapkuat katimajiit, havagviuvaktullu munaqhijut maligainik alrujaqtuutikkut, imakkut, kasiliikkut, tuqhuatigullu alrujaqtuutit tamainni nunani Kanadami. Ilangit CAMPUT ilaujut munaqhijut maligakhanik pidjutaujunun akhaluutit qilanaijautainik.

URRC-kut aulahimaaqtait havaqatigiblugit hapkua CAMPUT. Ilauninnga CAMPUT piliuqhimajut tamainnit Katimajiinginnit Katimajiillu qulinit aviktuqhimaninnganit uvalu pingahut aviktuqhimajut ilaujut hapkununga Kanatami Auladjutikkut Katimajiit. Aulahimaaqtullu tikinahuarutinun ihuaqhijuumirlugit amigaitut maliruagakhat Kanatami, CAMPUT ilaupkaijullu qaffinik-maligaliqinikkut katimajiinik ilaujukhat hapkununga CAMPUT.

CAMPUT-kut katimaqjuarutait, ukiutigut katimadjutit (AGM) ukualu ilihaidjutinun hulidjutit tunihijut ikajuutighanik piaghanik ilaujunun hapkununga URRC-kunun kangiqhipkaqtauhimajaamingni nutaanun anginiqhakkut piumajaujut auladjutikkut maligani.

URRCkunun ilaujut ilauhimmaakpaktut katimajunut CAMPUT-kut Ilihautikhainut ukualu Maligatigut Pidjutinun Katimajiit. Ilaujuq Katimajiit aulahimaaqtumik ilihaiqtitijut, ukua URRC kivgaqtuqtaujut uvani CAMPUT ukiuq tamaat maligatigut pidjutaujunun tikitkaangat Ubluqtuhivia, Nunarjuami katimaqjuarutit katimajut uvani Qiqaijarluarviani aviktungniini aviktuqhimajuniluuniin, ukualu CAMPUT ukiuq tamaat katimadjutaini.

CAMPUT katimadjutit atautimuktitijut ilaujunun katimajiit tamaini Kanatami uqautigiplugu hulidjutit uvalu ajuqhautit tapkua hulaqutijut maligaqaqtut nunallaat.

1. **QINIRNIQ HIVUMUT 2024**

Hivumut qiniqhuni hamunga 2024, URRC kut aulahimaaqtumik ihivriurlugit havaklugillu pitquidjutit pidjutigiplugit uuktuutit pijaujut Ministamin munahijumik Qulliq Auladjutiqhanut Kuapuraisinga. URRC kut tadja upalungaijaliqtut Unniudjutimik 2024-01 Aulaqtiriarutait Akitutilaangit Urhuqjuat Ihuaqhaidjutikhat akiliqtaujukhaq Ubluqtuhivia 16, 2024. Uvani Ubluiqtirvia 5, 2023, ukua URRC kut tunijaujut uuktuutinik hapkunanga QEC kunin tapkua qiniqhiajut angigutinik aularutilutik Generator mik (genset) himauhiqlugit Kugaarukmi, Salliqmi, Igluligaaryuk, Tikiraryuaq, Mittimatalingmilu. URRC kut Unniudjutaa tujuutauniaqtuq upin’ngaqhami 2024 mi.

**PITJUTIGIPLUGIT AULADJUTIKHANUT AKIKHAINNIK IHIVRIUNGNIKKUT KATIMAYIITA NUNAVUNMI**



\_\_\_\_\_\_\_\_\_\_\_\_\_\_\_\_\_\_\_\_\_\_

**UBLUA Ubluiqtirvia 7, 2023**

**Graham Lock, Ikhivautaukaffuktitaujuq**